**MEGBÍZÁSI SZERZŐDÉS**

**(valamely általános feladat ellátására)**

**amely létrejött egyrészről**

cégnév:

székhelye:

cégjegyzékszáma:

bankszámlaszáma:

telefonszáma:

képviselő:

mint megbízó **(a továbbiakban: Megbízó),**

**másrészről**

név:

anyja neve:

születési ideje és helye:

lakcím:

személyi igazolványszám:

adószám:

mint megbízott **(a továbbiakban: „Megbízott”)**

**(külön-külön: „Fél”, együtt: „Felek”)** között az alulírott napon és helyen, az alábbi feltételekkel.

**1. A MEGBÍZÁS TÁRGYA**

**1.1** AMegbízó megbízza a Megbízottat……………............……………. feladat ellátásával. A Megbízott a megbízást a jelen szerződésben foglalt feltételekkel elfogadja.

**1.2** A Megbízó általában elektronikus dokumentumként továbbítja az ellátandó feladattal kapcsolatos kéréseit a Megbízott felé. A jelen szerződés alapján elkészített anyagot a Megbízott elektronikus dokumentumként továbbítja a Megbízó részére.

**1.3** Az 1.2. pontban foglaltaktól eltérően bármelyik szerződő Fél javaslatára a Felek személyesen konzultálnak a közösen megállapított helyen és időben a Megbízó által közölt feladattal kapcsolatos kérdésekben.

**2. A SZERZŐDŐ FELEK JOGAI ÉS KÖTELEZETTSÉGEI**

**2.1** A Megbízott kötelezettsége nem valamely gazdasági cél elérésére irányul, hanem a jelen szerződés tárgya szerint meghatározott szakmai szolgáltatás nyújtására. A Megbízott által nyújtott szolgáltatás nem üzleti jellegű, hanem kifejezetten koordinatív jellegű ügyintézési, koordinációs tevékenység.

**2.2** A Megbízott köteles a jelen megbízása során megfelelő gondossággal eljárni, és szolgáltatásait a megállapodás szerinti határidő(kö)n belül és megfelelő módon nyújtani. A Megbízott köteles a szolgáltatások teljesítésének aktuális állásáról észszerű időközönként, a Megbízó kérésére tájékoztatást adni.

**2.3** A Megbízó vállalja, hogy a Megbízott számára a szolgáltatások nyújtásához szükséges pontos, naprakész és teljes körű információkat nyújt, beleértve a Megbízott által a jelen szerződésben meghatározott feladatainak magas színvonalú ellátásához indokoltan kért adatokat, információkat és egyéb segítséget is.

**2.4** A Megbízott a jelen megbízási szerződésben rögzített megbízást elfogadja, a Megbízó pedig kötelezettséget vállal a Felek jelen szerződésének 5. pontjában foglalt megbízási díj jelen szerződés feltételei szerinti maradéktalan megfizetésére.

**3. KAPCSOLATTARTÓK**

A Felek kölcsönösen megállapodnak abban, hogy kapcsolattartókat („Kapcsolattartók”) jelölnek ki a jelen szerződés szerinti kölcsönös jogaik és kötelezettségeik megfelelő és hatékony teljesítésének biztosításához.

**Megbízott részéről:**

név: …………………………………………………….

telefon: ………………………………………………………….

e-mail-cím: ……………………………………………………………

**Megbízó részéről:**

név: ……………………………………………………

telefon: …………………………………………………………..

e-mail-cím: …………………………………………………………….

**4. A FELEK JOGAI ÉS KÖTELEZETTSÉGEI**

**4.1** A jelen szerződésben rögzített feladatok ellátásában a Megbízott részéről ……….......…….....…................ személyesen vagy a Megbízottal munkaviszonyban álló munkavállalók, illetve az általa felkért szakértők közreműködésével kötelesek eljárni.   
A Megbízó által előzetesen elfogadott helyettest a Megbízott akkor köteles állítani, ha személyét érintő elháríthatatlan ok miatt nem tud e szerződés szerinti kötelezettségének eleget tenni.

**4.2** A Felek kölcsönös megállapodása szerint, ha a Megbízott a jelen szerződés teljesítésének ellátása során más személyt/közreműködőt vesz igénybe, annak személyét – különösen a megbízásban foglalt szigorú titoktartási kötelezettségre tekintettel – a Megbízóval egyezteti. A Megbízott más személy igénybevétele esetén úgy felel, mintha a rábízott ügyet maga látta volna el.

**5. A DÍJAZÁS, A FIZETÉSI FELTÉTELEK**

**5.1** A Megbízó a Megbízottnak jelen szerződés szerinti feladata ellátásáért ………….. Ft megbízási díjat fizet.

**5.2** A megbízási díj magában foglalja a Megbízottnak a megbízás teljesítésével összefüggésben felmerülő valamennyi költségét.

**5.3** A Megbízó tudomásul veszi, hogy a Megbízott tevékenysége nem eredménykötelem, a megbízási díj az ügy ellátásáért fizetendő díjazás.

**5.4** A Felek megállapodnak abban, hogy a Megbízottat a megbízási díj feladatának ellátását követően, kölcsönösen megállapított időpontban, de legkésőbb a feladatellátás időpontját követő 8 (nyolc) napon belül illeti meg.

**6.** **A** **TITOKTARTÁS**

**6.1** A jelen megbízási szerződés végrehajtása során mind a Megbízott, mind pedig a Megbízó az adatvédelmi jogszabályok rendelkezéseinek betartásával köteles eljárni.

**6.2** A Megbízott vállalja, hogy nem ad át harmadik személyeknek semmilyen, a Megbízóval vagy működésével kapcsolatos személyes vagy egyéb adatot oly módon, amely az adatátadás jog- és rendeltetésszerűen meghatározott céljával nem egyeztethető össze.

**6.3** A Megbízott kizárólag a Megbízó írásbeli hozzájárulásával hozhat nyilvánosságra bármely, a Megbízóval kapcsolatos információt, amely a jelen Megbízási szerződés szerinti megbízás ellátásával kapcsolatban jutott a tudomására. Ezen információkat a Megbízott titkosan köteles kezelni.

**6.4** A Megbízottat a titoktartási kötelezettsége a jelen megbízási szerződés fennállása alatt és annak megszűnését követően egyaránt terheli, ugyanakkor nem vonatkozik azon információkra, amelyek már nyilvánosságra kerültek, vagy amelyeket a Megbízott jogszabály alapján köteles felfedni.

**7. A SZERZŐDÉS MEGSZÜNTETÉSE**

**7.1** Felek a jelen szerződést határozatlan időtartamra kötik meg. A Felek bármikor jogosultak a szerződést közös megegyezéssel megszüntetni. Mindkét fél jogosult írásban, 30 (harminc) napos felmondási idővel, rendes felmondással megszüntetni a jelen szerződést. A másik fél súlyos szerződésszegése esetén azonnali hatályú felmondásnak van helye.

**7.2** A szerződés megszűnésekor a megbízott köteles a megbízónak mindazt kiadni, amihez a megbízás teljesítése céljából vagy eljárása eredményeképpen jutott, kivéve azt, amit abból a megbízás folytán jogosan felhasznált.

**8. ZÁRÓ RENDELKEZÉSEK**

A jelen szerződésben nem szabályozott kérdésekre a Polgári Törvénykönyv, valamint a hatályos magyar jogszabályok az irányadóak.

A Felek kijelentik, hogy a jelen szerződésben foglaltakat szabad akaratukból rögzítették, annak tartalmában nem tévedtek, nem indította őket nyilatkozatuk megtételére sem valaminek a téves feltevése, sem valamilyen várakozás, jogellenes fenyegetés vagy tisztességtelen befolyásolás. A Felek a jelen szerződést – elolvasás és értelmezés után – mint akaratukkal teljes mértékben megegyezőt, saját kezű aláírásaikkal látják el.

A jelen szerződés 2 (kettő) példányban készült, mindkét fél számára egy-egy példányban.

Kelt ........................, .......... év ....................... hónap ......... nap

........................................................ ........................................................

Megbízó Megbízott